The Myth of the Framework

The Myth of the Framework: In Defence of Science and Rationality («Myten om rammen. Et forsvar for vitenskap og rasjonalitet») er en bok av den østerriksk-britiske filosofen Karl Popper (redigert av Mark Amadeus Notturno i samarbeid med forfatteren), som kom ut på forlaget Routledge (London) i 1994, bare kort tid etter forfatterens død. Boka inneholder ni av hans artikler og foredrag fra tidsrommet 1960 til 1979 og gir et innblikk i Poppers sosial- og moralfilosofiske arbeid.

Tittelen er lånt fra bokas andre kapittel. Det Popper betegner som «myten om rammen», er forestillinga om at to parter må dele et visst sett med felles antagelser, for at de skal kunne føre en fruktbar eller rasjonell diskusjon. Popper kritiserer denne forestillingen for å være relativistisk, feil og farlig: relativistisk fordi den antar at sannheten av et utsagn kan være avhengig av den kulturelle eller ideologiske rammen det ytres i; feil fordi det er en kjensgjerning at vi evner å utvide vår referanseramme ved å lytte til andre; og farlig fordi alternativet til utveksling av argumenter altfor ofte har vært vold og krig. En diskusjon med personer som har en annen referanseramme, kan være vanskelig og krevende for begge parter, men den kan være minst like interessant som (og dermed kanskje mer fruktbar enn) en diskusjon innafor samme referanseramme. Med myten om rammen kritiserer Popper Thomas Kuhns forestilling om paradigmeskifter.

 Kapitteloversikt 
Boka inneholder de følgende ni kapitlene [der hakeparentes angir hvor teksten opprinnelig eller tidligere har blitt publisert]:
 "The Rationality of Scientific Revolutions. Selection versus Instruction." («Vitenskapelige revolusjoners rasjonalitet. Seleksjon kontra instruksjon») [Opprinnelig i Problems of Scientific Revolution. Progress and Obstacles to Progress in the Sciences (red. R. Harré), Oxford, 1975, s. 72–101. Også i Scientific Revolutions (red. I. Hacking), Oxford 1981, s. 80–106.]
 "The Myth of the Framework." («Myten om rammen») [Opprinnelig i The Abdication of Philosophy (red. E. Freeman), La Salle, 1976, s. 23–48. Også i Rational Changes in Science (red. J. Pitt & M. Pera), Dordrecht 1987, s. 35–62.]
 "Reason or Revolution?" («Fornuft eller revolusjon?») [Opprinnelig i Archives européennes de sociologie, 1970, bd. 11, s. 252–262. Også i The Positivist Dispute in German Sociology (red. T. Adorno), London 1976, s. 288–300.] Addendum: "The Frankfurt School." («Frankfurtskolen») [Opprinnelig i Gespräche mit Herbert Marcuse (red. J. Habermas m.fl.), Frankfurt am Main, 1978, s. 130–134. Også i Foundations of the Frankfurt School of Social Research (red. J. Marcus & S. Tar), New Brunswick 1984, s. 167–170]
 "Science: Problems, Aims, Responsibilities." («Vitenskap: problemer, mål, ansvar») [Opprinnelig i Federation Proceedings, 1963, bd. 22, s. 961–972. Også i Science and Public Policy (red. L.B. Young & W.J. Trainor), New York 1971, s. 20–35.]
 "Philosophy and Physics. The Influence on Theoretical and Experimental Physics of Some Metaphysical Speculations on the Structure of Matter." («Filosofi og fysikk. Hvordan metafysiske spekulasjoner om materiens struktur har påvirka den teoretiske og eksperimentelle fysikken») [Opprinnelig i Atti del XII Congresso Internazionale di Filosofia, Firenze 1960, bd. 2, s. 367–374.]
 "The Moral Responsibility of the Scientist." («Forskerens moralske ansvar») [Opprinnelig i Encounter, 1969, bd. 32, s. 52–57. Også i Bulletin of Peace Proposals, 1971, bd. 2, s. 279–283.]
 "A Pluralist Approach to the Philosophy of History." («En pluralistisk tilnærming til historiens filosofi») [Opprinnelig i Roads to Freedom (red. E. Streissler m.fl.), London 1969, s. 181–200.]
 "Models, Instruments, and Truth. The status of the rationality principle in the social sciences." («Modeller, instrumenter og sannhet. Rasjonalitetsprinsippets status i samfunnsvitenskapene») [Opprinnelig holdt som foredrag ved Harvard University i 1963. Først publisert i Les fondements philosophiques des systèmes economiques (red. E.M. Claassen), Paris 1967, s. 142–150. Også i A Pocket Popper (red. D. Miller), London 1983, s. 357–365.]
 "Epistemology and Industrialization." («Erkjennelse og industrialisering») [Opprinnelig i Zur Verfassung der Freiheit (red. F.A. von Hayek), Stuttgart 1979, s. 3–20.]

 Eksterne lenker 
 Tilgjengeligheten av boka ved ulike bibliotek og bokhandlere:



Kategori:Bøker av Karl Popper
Kategori:Bøker fra 1994
Kategori:Engelske bøker
Kategori:Sosialfilosofi